b'\n_START_ARTICLE_\nBikers Kental 2\n_START_SECTION_\nSinopsis\n_START_PARAGRAPH_\nEnam tahun selepas peristiwa dalam filem pertama, Bidin Al-Zaifa kini sudah mempunyai sebuah kedai motosikal. Bidin sekarang dilamun cinta dengan Cherry Porntit, seorang wanita Thai di Hatyai. Dia melamarnya tetapi abang Cherry, seorang juara Muay Thai, tidak bersetuju dengan adiknya berkahwin dengan Bidin. Malah, musuh lama Bidin iaitu Al Buqerk sedang memburunya untuk selesaikan hutang lama. Dengan bantuan rakannya Eddy, Aidil, mereka sekali lagi bertolak ke Thailand dengan motosikal, kali ini untuk memenangi cinta dan melawan musuh.\n_START_SECTION_\nPenerbitan\n_START_PARAGRAPH_\nMenurut Helmi Yusof, kesinambungan Bikers Kental diterbitkan selepas melihat sambutan hangat yang diberikan oleh peminat industri filem tempatan._NEWLINE_"Perancangan awalnya, filem Bikers Kental 2 dilakukan sejurus sahaja filem pertama ditayangkan. Namun oleh kerana pada tahun 2014 dan 2015 memperlihatkan industri filem tempatan mendapat kutipan dan sokongan yang kurang memberangsangkan, maka ia dilanjutkan tahun penggambaran. Kami menunggu masa yang sesuai untuk melalui proses penggambaran yang seterusnya,"_NEWLINE_Untuk filem ini, Helmi memilih filem Wild Hogs arahan Walt Becker sebagai rujukan. Penggambaran dijalankan di sekitar Danok, Songkhla, Hatyai, Trang dan Phuket.\n_START_SECTION_\nKeluaran dan sambutan\n_START_PARAGRAPH_\nBikers Kental 2 pada awalnya dijadualkan tayangannya pada Jun atau Julai 2017, namun ditangguhkan sehingga 2019. Filem ini ditayangkan di pawagam seluruh negara pada 14 Mac 2019._NEWLINE_Filem ini menerima ulasan positif dari pengkritik filem. Mengulas untuk Harian Metro, Amirul Haswendy Ashari menyatakan penceritaan filem ini agak \xe2\x80\x98caca marba\xe2\x80\x99 dan hampir tiada fokus, terutama kepada hala tuju setiap watak.'